Referendumul scoate la iveală situații ieșite din comun. La o adresă din București apar înregistrate 5.000 de persoane. Este vorba de o casă, și nu de un complex rezidențial.

5.000 de persoane par să aibă același domiciliu la o adresă din sectorul 3, din Capitală. Informația a ieșit la iveală după ce la secția de votare 382, de la Colegiul Național „Matei Basarab” nu s-a prezentat nimeni la vot, până duminică la ora 13.00. La o singură secție de votare sunt arondați 2.500, iar restul de 2.500 sunt arondați la o altă secție vecină.

Biroul Electoral Central a explicat că este vorba de persoane din Republica Moldova, care trebuie să aibă domiciliul în România pentru a putea obține cetățenie română.

Cel mai probabil, cei care locuiesc într-adevăr la acele adrese, unde apar înregistrate mii de persoane, au fost de acord să-i ia în spațiu pe aceștia, pentru a-i ajuta să obțină cetățenie română.